
Parlamentul  României

Camera  Deputaţilor

Comisia  pentru apărare, ordine                                                                                             Bucureşti,09.09.2014
publică  şi  siguranţă  naţională                                                                                                  PL x 330/2014                                                        

         Nr. 4c-12/214/2014
R A P O R T 
asupra propunerii legislative pentru completarea art. 17 alin(2) din Legea nr. 218/2002 privind organizarea și funcționarea Poliției Române
          În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională  a fost sesizată, spre dezbatere, în fond,  cu propunerea legislativă pentru completarea art. 17 alin(2) din Legea nr. 218/2002 privind organizarea și funcționarea Poliției Române, transmisă cu adresa nr. PL x 330 /2014, înregistrată cu nr. 4c-12/214 din 03.09.2014.
 Potrivit dispoziţiilor art. 75 din Constituţia României, republicată, şi ale art. 92 alin. (8) din Regulamentul Camerei Deputaţilor, republicat, Camera Deputaţilor este  prima Cameră sesizată. 

Consiliul Legislativ a avizat favorabil propunerea legislativă (adresa nr. 600/21.05.2014).

Obiectul de reglementare îl constituie – completarea art. 17 alin(2) din Legea nr. 218/2002 privind organizarea și funcționarea Poliției Române, în sensul includerii în componența Autorității teritoriale de ordine publică a șefului Direcției Generale de Jandarmi a Municipiului București, respectiv a șefilor inspectoratelor de jandarmi județene, precum și a șefului Inspectoratului pentru situații de urgență al Municipiului București, respectiv a șefilor inspectoratelor pentru situații de urgență județene.
        În temeiul prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă mai sus menţionată în şedinţa din 09 septembrie 2014.
Membrii Comisiei au examinat propunerea legislativă, expunerea de motive, avizul Consiliului Legislativ, respectiv punctul de vedere al Guvernului.
La lucrări au participat, din totalul de 26 membrii ai comisiei, 18 deputați.

La dezbateri a participat, în calitate de invitat, doamna chestor de poliție Irina Alexe-M.A.I. 

În raport cu obiectul şi conţinutul său, propunerea legislativă face parte din categoria legilor organice.

         În urma dezbaterilor, Comisia a hotărât, cu unanimitate de voturi, să propună Plenului Camerei Deputaţilor adoptarea propunerii legislative supusă dezbaterii cu următoarele amendamente din Anexa. 
Preşedinte

ION MOCIOALCĂ
Consilier parl. Vasile Oprea        
Anexă
Amendamente admise la Propunerea legislativă pentru completarea art. 17 alin.(2) 
din Legea nr. 218/2002 privind organizarea și funcționarea Poliției Române
	Nr. crt.
	Text Propunere legislativă
	Text propus de Comisie

(autorul amendamentului)
	Motivarea

amendamentului

	1. 
	Titlul legii

Lege Pentru completarea art 17 alin.(2) din Legea nr. 218 din 2002, privind organizarea și funcționarea Poliției Române
	Lege pentru modificarea și completarea art. 17 din Legea nr. 218/2002 privind organizarea și funcționarea Poliției Române
	Pentru respectarea normelor de tehnică legislativă

	2. 
	Articol unic- Alineatul (2) al articolului 17 din Legea Nr. 218/2002, privind organizarea și funcționarea Poliției Române, publicată în Monitorul Oficial, Partea I,nr. 305 din 9 mai 2002, cu modificările și completările ulterioare, se modifică și va avea următorul cuprins:
	Articol unic - Articolul 17 din Legea nr. 218/2002 privind organizarea și funcționarea Poliției Române, republicată în Monitorul Oficial al României, Partea I, nr. 307 din 25 aprilie 2014, se modifică și se completează după cum urmează:
	Pentru respectarea normelor de tehnică legislativă

	3. 
	,,Autoritatea teritorială de ordine publică este constituită din șeful Direcției generale de poliție a municipiului București sau de inspectoratul de poliție județean, un reprezentant al Corpului Național al Polițiștilor, subprefect, 6 consilieri desemnați de Consiliul General al Municipiului București, respectiv de consiliul județean, 3 reprezentanți ai comunității, desemnați de primarul general al municipiului București, respectiv de președintele consiliului județean, șeful Direcției generale de jandarmi a municipiului București, respectiv șefii inspectoratele de jandarmi județene și șeful Inspectoratului pentru situații de urgență al municipiului București, respectiv șefii inspectoratele pentru situații de urgență județene.”
	1. Alineatul (2) se modifică și va avea următorul cuprins:

„ (2) Autoritatea teritorială de ordine publică este constituită din șeful Direcției generale de poliție a municipiului București sau al inspectoratului județean de poliție, un reprezentant al Corpului Național al Polițiștilor, subprefect, 6 consilieri desemnați de Consiliul General al Municipiului București, respectiv de consiliul județean,  3 reprezentanți ai comunității, desemnați de primarul general al municipiului București, respectiv de președintele consiliului județean, șeful Direcției generale de jandarmi a municipiului București sau al inspectoratului județean de jandarmi, șeful Inspectoratului pentru Situații de Urgență al municipiului București sau șeful inspectoratului județean pentru situații de urgență și, după caz, șeful poliției locale din municipiul reședință de județ.”

 
	Participarea reprezentanților Inspectoratului General al Jandarmeriei Române și Inspectoratului General pentru Situații de Urgență în Autoritatea teritorială de ordine publică se realizează în legătură cu activitățile desfășurate de aceste instituții în calitate de forțe de sprijin ce participă la planificarea și executarea activităților de menținere a ordinii și siguranței publice

	4. 
	
	2. După alineatul (2) se introduc două noi alineate, alineatele (21) și  (22), cu următorul cuprins:

 “(21) Participarea șefului Direcției generale de jandarmi a municipiului București sau al inspectoratului județean de jandarmi și a șefului Inspectoratului pentru Situații de Urgență al municipiului București sau șeful inspectoratului județean pentru situații de urgență în autoritatea teritorială de ordine publică se realizează în legătură cu activitățile desfășurate de aceste instituții în calitate de forțe de sprijin ce participă la planificarea și executarea activităților de menținere a ordinii și siguranței publice sub conducerea Poliției Române.

(22) Aspectele referitoare la activitățile desfășurate de structurile Ministerului Afacerilor Interne și cele ale poliției locale în planul menținerii ordinii și siguranței publice se prezintă integrat prin intermediul Direcției generale de poliție a municipiului București sau inspectoratului județean de poliție”

	Pentru corelare cu alin 2 al art. 17.

